Kaia Huuse sammen med svensk musiker
I juli kom nyheten om at artistparet Kaia Huuse og Jan Eggum (62) gikk hver til sitt, etter 16 år som kjærester. Paret har barna Bastian og Hennika sammen. - Vi ønsker å fortelle at vi ikke lengre er kjærester. Vi er fortsatt gode venner og vil treffes hver uke både på jobb og privat, skrev paret i en pressemelding. Etter det VG vet har Huuse funnet lykken med den svenske artisten Johan Persson. 40-åringen er klar over at VG omtaler forholdet, men ønsker foreløpig ikke å gi en kommentar. Ifølge Se og Hør traff paret hverandre gjennom felles musikervenner i Stockholm, hvor Kaia eier en leilighet. Det skal være Persson som får æren av å produsere Huuses neste album. Tobarnsfar Johan Persson er en anerkjent musiker i Sverige, og har blant annet turnert og spilt inn plater med den svenske musikeren Lars Winnerbäck (38), som er sammen med skuespiller Agnes Kittelsen.
Musiker Kaia Huuse (40) har funnet lykken med den svenske artisten Johan Persson (43).